
IZZIŅA
par nolikuma noteikumu izskaidrošanu

Rīgā

2025. gada 27. martā

[bookmark: _GoBack]Iepirkuma komisija ir saņēmusi jautājumus atklātā konkursa “Bezpilota lidaparātu iegāde Valsts robežsardzes un FRONTEX vajadzībām” (iepirkuma identifikācijas numurs: VRS 2024/27-01-GP-IDF) (turpmāk – iepirkums) ietvaros.
		Iepirkuma komisija sniedz šādas atbildes:
1.	Jautājums – “Iepirkuma tehniskās specifikācijas punkta 2. “Bezpilota lidaparātu sistēmas lidaparāts” sadaļā “Prasības” noteikts pacelšanās svars (MTOW) robežā no 40 – 50 kg. Pie nosacījuma, ka piedāvātā Bezpilota lidaparātu sistēma izpilda visas pārējās izvirzītās prasības un spēj veiktspējas rādītājus sasniegt ar mazāku pacelšanās svaru, kas savukārt uzskatāms tikai par ieguvumu sistēmas lietošanas ērtuma un pārvietošanas ziņā, kā arī ar mērķi neradīt precedentu, kad sistēmas pacelšanās svars būtu mākslīgi jāpalielina, lai izpildītu iepirkuma prasības vai citā veidā neradītu konkurenci izslēdzošus apstākļus, lūdzam prasību izteikt redakcijā “Pacelšanās svars (MTOW) 30 – 50 kg”. Vai pretējā gadījumā lūdzam skaidrot un pamatot izvirzītās prasības lielumu.”

		Atbilde – “Bezpilota lidaparātu sistēmas lidaparāta prasība “pacelšanās svars (MTOW) robežā no 40 – 50 kg” ir noteikta ar Finansiāla atbalsta instrumenta robežu pārvaldībai un vīzu politikai 2021.–2027. gadam (RPVP) nacionālās programmas projekta akceptēšanas realizācijas vēstuli. Valsts robežsardze nav tiesīga mainīt šo prasību, citādi netiks izpildīti projekta nosacījumi.”

2.	Jautājums – “Iepirkuma tehniskās specifikācijas punkta 1. “Tehniskās specifikācijas prasības” sadaļā “Komplektācijas apraksts” noteikta prasība komplektācijā iekļaut “Zemes kontroles stacija (ZKS) ar portatīvo lidojuma ceļa sekošanas antenas sistēmu un barošanas aprīkojumu – 1 gab”, tālāk tehniskās specifikācijas punktā 4. “Zemes kontroles stacija (ZKS) ar portatīvo lidojuma ceļa sekošanas antenas sistēmu un barošanas aprīkojumu”, sadaļā “Pielietojums” izvirzītas prasības ZKS iespējai lietot to “[...] uz VRS esoša mobila transportlīdzekļa vai kuģa [...]”. Lūdzam skaidrot, vai pareizi saprotams, ka visas ZKS komponentes ir pilnībā mobilas un pārvietojamas un netiek paredzētas specifiskas komponenšu fiksācijas vai instalācijas prasības?”

		Atbilde – “Valsts robežsardze apstiprina ka visām ZKS komponentēm jābūt pilnībā mobilām un pārvietojamām. Atkarībā no izpildāmā uzdevuma Valsts robežsardzei jābūt spējīgai ekspluatēt sistēmu gan uz kuģa, gan no transportlīdzekļa, gan no bāzes. Barošanas aprīkojumam jānodrošina šo darbību laika un jaudas ziņā”.

3.	Jautājums – “Iepirkuma tehniskās specifikācijas piedāvājuma formā visām prasībām kā iespējamā atbilde noteikts “Jā/Nē vai kādā citā veidā”. Atbilžu iespējas “Jā” un “Kādā citā veidā” ir saprotamas, bet lūdzam skaidrot iespējamo atbildi “Nē”. Vai no šī izriet, ka jebkuru no prasībām iespējams neizpildīt un piedāvājums šādā gadījumā tomēr tiek izskatīts un vērtēts?”

Atbilde – “Valsts robežsardze skaidro, ka, ja tehniskā piedāvājuma formā tiks noteikta atbilde:
“Jā” – piedāvājums tiks vērtēts;
“Kādā cita veidā, bet ar “Jā” nosacījumu” – piedāvājums tiks vērtēts;
“Nē” – piedāvājums netiks vērtēts;
“Kādā cita veidā, bet ar “Nē” nosacījumu” – piedāvājums netiks vērtēts”.

